Source: http://docplayer.fi/2755075-Ravitsemuskasikirja-paivakodit-ja-koulut.html
Timestamp: 2016-10-24 01:56:50+00:00
Document Index: 25897479

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Ravitsemuskäsikirja Päiväkodit ja koulut
Download "Ravitsemuskäsikirja Päiväkodit ja koulut"
1 Ravitsemuskäsikirja Päiväkodit ja koulut Kymijoen Ravintopalvelut Oy Päivitetty: Sivu 1/342 Sisällys 1 Ravitsemuskäsikirjan tarkoitus ja käyttö Ravitsemussuositukset Päiväkotiruokailu Erityisruokavalioiden tilaus päiväkodeissa Kouluruokailu Erityisruokavalioiden tilaus ja tarjoaminen oppilasravintoloissa Malliateria Sydänmerkkiateria Perusruokavalio (NO) Erityisruokavaliot Alle 1-vuotiaat lapset (ALLE1V) Kasvisruokavalio (KA) Tyypin 1-diabeetikon ruokavalio (NO) Ruoka-aineallergisen ruokavalio (AL) Maitoallergisen ruokavalio (A2) Vilja-allergisen ruokavalio (AL) Vähälaktoosinen ruokavalio (NO) Laktoositon ruokavalio (LA) Keliakiaruokavalio (GL) Uskonnon ja kulttuurin vaikutukset ruokavalioon Ensiaputilanteet Insuliinishokki ja happomyrkytys Voimakas allerginen reaktio (anafylaktinen shokki) Liitteet Liite 1. Päiväkotiruokailun annoskoot Liite 2. Kouluruoan suositellut annoskoot malliaterian kokoamista varten Liite 3. Hiilihydraattitaulukko Päivitetty: Sivu 2/343 1 Ravitsemuskäsikirjan tarkoitus ja käyttö Kymijoen Ravintopalvelut Oy:n Ravitsemuskäsikirja on tarkoitettu Kymijoen Ravintopalvelut Oy:n ja Makumaakarit Oy:n henkilökunnan ja asiakkaiden käyttöön. Käsikirjasta löytyy tietoa ravitsemussuosituksista sekä useimmista kouluissa ja päiväkodeissa yleisesti käytössä olevista ruokavalioista. Ravitsemuskäsikirja päivitetään aina tarvittaessa. Päivityksestä vastaa Kymijoen Ravintopalvelut Oy:n ravitsemussuunnittelija. 2 Ravitsemussuositukset Lasten ja nuorten ravintoaineiden saantisuositukset perustuvat Valtion ravitsemusneuvottelukunnan vuonna 2005 julkaisemiin Suomalaisiin ravitsemussuosituksiin (http://wwwb.mmm.fi/ravitsemusneuvottelukunta/fin pdf). Päiväkotilasten ruokailusuosituksia on täsmennetty Sosiaali- ja terveysministeriön julkaisussa 2004:11 Hasunen ym. Lapsi, perhe ja ruoka (http://pre stm.fi/pr /passthru.pdf). Kouluruokailun ravitsemussisältö perustuu Valtion ravitsemusneuvottelukunnan vuonna 2008 antamiin kouluruokailusuosituksiin (http://wwwb.mmm.fi/ravitsemusneuvottelukunta/kouluruokailu_2008_kevyt _nettiin.pdf). Suosituksissa korostetaan kodin ja koulun yhteistyötä ja annetaan ohjeita kouluruokailun järjestämiseen, ruoka-aineiden valintaan ja ruoan ravitsemukselliseen sisältöön. Päivitetty: Sivu 3/344 3 Päiväkotiruokailu Päiväkotiruokailun tavoitteena on turvata osaltaan yhdessä kodin kanssa lapsen kasvua ja kehitystä edistää ja ylläpitää lasten hyvinvointia ja terveyttä ohjata lasta monipuoliseen ja vaihtelevaan ruokavalioon turvata lapselle riittävät ja tasapainoiset ateriat ja välipalat hoitopäivän aikana opastaa lasta omatoimiseen ruokailuun ja hyviin pöytätapoihin järjestää lapsille kiireettömiä, miellyttäviä ja virkistäviä yhdessäolon hetkiä opettaa lasta tehtävien suorittamiseen antamalla lapsen osallistua ruoanvalmistukseen ja tarjoiluun antaa kodeille virikkeitä terveyttä edistävän ruoan valinnasta Päiväkotiruokailussa on hyvä ottaa huomioon, että lasten makutottumukset opitaan pienin askelin. Epäily ja pelko uusia ruokia kohtaan eli neofobia on vahvimmillaan 2 3-vuotiailla. Tutkijat ovat huomanneet, että mitä useammin lapsi huomaa ruoka-ainetta olevan tarjolla, sitä useammin sitä myöhemmin valitaan. Lapset tarvitsevat maistamiskeroja tullakseen tutuksi uuden ruoka-aineen kanssa. Kun uutta ruoka-ainetta tarjotaan tutun ja mieleisen kanssa yhtaikaa, lapset mieltävät sen helpommin hyväksi. Aikuisten tulisi kiinnittää huomiota seuraaviin asioihin lasten ruokailutilanteissa: Aikuisen olisi hyvä syödä lasten kanssa samanaikaisesti samaa ruokaa (esim. vanhemmat, päiväkodin työntekijät) Aikuisen tulisi osoittaa kiinnostusta lasten syömistä kohtaan Aikuisen tehtävänä on rohkaista lasta maistamaan Ruokapöydässä keskustellaan mukavista asioista, ruokailutilanteiden tulisi olla miellyttäviä ja positiivisia. Aikuisen ei kannata luovuttaa, vaikka lapsi kieltäytyy syömästä ensimmäisellä kerralla Lasta ei saa pakottaa syömään Lasta ei lahjota syömään Aikuinen päättää mitä tarjotaan. Lapsi päättää kuinka paljon syö (vai syökö ollenkaan) Lapselle ei anneta ruokaa tilauksesta (ei aina sitä, mitä lapsi tahtoo) Lapsella on mahdollisuus ja häntä rohkaistaan osallistumaan ruuanlaittoon, pöydän kattamiseen ja kaikkiin ruokapuuhiin kykyjensä mukaan Lasten uusiin makuihin totuttelussa voidaan käyttää apuna Saperemenetelmää. Menetelmässä tutustutaan uusiin ruokiin erilaisten leikkien ja tehtävien avulla. Sapere-menetelmästä ja sen toteuttamisesta käytännössä voi lukea lisää Aistien avulla ruokamaailmaan Sapere-menetelmä Päivitetty: Sivu 4/345 päivähoidon ravitsemus- ja ruokakasvatuksen tukena teoksesta (http://www.sitra.fi/julkaisut/muut/sapere_tyokirja.pdf?download=lataa+pdf). Päivähoidossa tarjottava ruoka on monipuolista, tasapainoista ja maukasta. Lapsi syö sitä omien tarpeidensa mukaan ja häntä kannustetaan tutustumaan uusiin makuihin. Ruokailu rytmittää lasten hoitopäivän jaksoihin. Säännöllisesti toistuvat ateriat ja välipalat lisäävät lasten turvallisuuden tunnetta ja ovat tärkeä osa viihtyvyyttä. Ruokailu on myös sosiaalisten taitojen harjoittelua, lapsi oppii pöydässä hyviä käytöstapoja ja toisten huomioon ottamista. Kokopäivähoidossa olevan lapsen päiväkotiateriat muodostavat kaksi kolmasosaa päivittäisestä energiantarpeesta. Osapäivähoidossa olevan lapsen energiantarpeesta yksi kolmasosa muodostuu päiväkodin tarjoamasta ruoasta. Lounas kootaan lautasmallin mukaisesti, niin että puolet annoksesta on kasviksia, neljäsosa perunaa, pastaa tai riisiä ja neljäsosa lihaa tai kalaa. Leipä on tärkeä osa ateriaa, ei palkinto muun ruoan syömisestä. Leivälle levitetään kasvimargariinia. Ruokajuomaksi suositellaan rasvatonta maitoa ja janojuomaksi vettä. Päiväkotiaterioiden sisällöt on esitetty taulukossa 1. Maksaruokien tarjoamisessa alle kouluikäiselle lapselle tulee olla varovainen niiden suuren A-vitamiinipitoisuuden vuoksi. Maksamakkaraa ja pasteijaa voi tarjota yhteensä enintään 70 g viikossa (noin 4-5 viipaletta/viikko) ja maksalaatikkoa enintään 300 g (3/4 eineslaatikko) kuukaudessa tällöin maksakastiketta ja pihviä tulee välttää. Kymijoen Ravintopalvelut Oy:n käyttämät päiväkotien annoskoot on esitetty liitteessä 1. Päivitetty: Sivu 5/346 Taulukko 1. Päiväkodissa tarjottavat ateriat Ateria Aamupala Puuro/velli tai kaakao/tee/jogurtti Leipä ja kasvirasvalevite (Rasvaa 70%) Lihaleikkele / makkaraleikkele / juusto Tuore vihannes/ hedelmä Rasvaton maito Lounas Pääruoka Peruna / riisi / pasta Lämmin kasvis (toisinaan) Salaatti ja salaatinkastike Leipä / näkkileipä ja kasvirasvalevite (Rasvaa 70%) Rasvaton maito Välipala Kiisseli / rahka / jogurtti / vispipuuro tai muu Leipä ja kasvirasvalevite Rasvaton maito Päivällinen (vuorohoitoyksiköt) sama kuin lounas Iltapala (vuorohoitoyksiköt) Sama kuin aamiainen Huomioitavaa Puuro tai velli valmistetaan ilman suolaa Alle 1-vuotiaille ei tarjota kaakaota eikä maksamakkaraa Välipalalla tarjotaan mielellään tuore kasvis tai hedelmä 3.1 Erityisruokavalioiden tilaus päiväkodeissa Mikäli lapsi tarvitsee erityisruokavaliota, vanhemmat täyttävät erityisruokavaliolomakkeen (www.makunne.fi ravitsemus). Jos ruokavalioon tulee muutoksia, täytetään uusi lomake. Lisäksi lomake täytetään joka syksy, vaikka ruokavalioon ei tulisikaan muutoksia. Lomake palautetaan päiväkotiin, joka toimittaa lomakkeen valmistavaan keittiöön. Myös perhepäivähoidossa olevien lasten tulee täyttää erityisruokavaliolomake ja toimittaa se perhepäivähoitajalle. Perhepäivähoitajan tulee toimittaa kopio lomakkeesta varahoitopäiväkotiin. Huomioitavaa on, että keliakia, maito- ja vilja-allergia tulee olla lääkärin toteama. Mikäli näin ei ole, on vanhempien otettava yhteyttä neuvolaan. Päiväkotien erityisruokavalioiden selvittämisen toimintamalli, vastuualueet ja tehtävät on esitetty kuvassa 1. Erityisruokavalio tilataan ruokailijan nimellä Mysli-tilausohjelmalla. Äkillisten ruokalistamuutosten vuoksi erityisruokavalio on tilattava kaikille päiville, jolloin kyseinen ruokailija on paikalla, vaikka ruokalistalla oleva ruoka sopisikin hänelle sellaisenaan. Päivitetty: Sivu 6/347 Neuvolan terveydenhoitaja Lapsen huoltajat Täyttävät erityisruokavaliolomak-keen joka syksy mikäli lapsi tarvitsee erityisruokavaliota. Ottavat yhteyttä neuvolaan, mikäli maito-, vilja-allergia tai keliakia ei ole lääkärin toteama. Rohkaisee vanhempia laajentamaan lapsen ruokavaliota ja käyttämään allergisoivia ruokaaineita oireiden sallimissa rajoissa. Selvittää lapsen ruokavaliotiedot vuositarkastuksen yhteydessä ja muistuttaa, että muuttuneet tiedot ilmoitettava myös päiväkotiin Tarkistaa lapsen ruokavalion täysipainoisuuden ja konsultoi tarvittaessa lääkäriä tai ravitsemusterapeuttia Kymijoen Ravintopalvelut Oy Tallentaa erityisruokavaliotiedot ja niiden muutokset sähköiseen tilausjärjestelmään. Huolehtii, että lapsi saa täysipainoista, maistuvaa ja monipuolista ruokavalioonsa sopivaa ruokaa. Huolehtii, että erityisruokavalion nimi tai lapsen nimi on selkeästi merkitty ruoka-astioihin. Tarjoaa ravitsemussuunnittelijan palvelut (konsultaatio, koulutukset) Päiväkoti Jakaa erityisruokavaliolomakkeen erityisruokavaliota tarvitseville lapsille joka syksy (elo-syyskuu) Toimittaa kopion lomakkeesta Kymijoen Ravintopalvelut Oy:n ravitsemussuunnittelijalle Ilmoittaa ruokavalion muutoksista valmistavaan keittiöön Annostelee oikean ruoan lapsen lautaselle Huolehtii, että aterian lisukkeet (juoma, leipä, levite jne.) sopivat Kuva 1. Päiväkotien erityisruokavalioiden selvittämisen toimintamalli Päivitetty: Sivu 7/348 4 Kouluruokailu Kouluruokailu on huomattava opetus-, kasvatus- ja oppimistilanne jo viikkotuntimääränsä perusteella. Vaikka päävastuu koulun kasvatustyöstä kuuluukin opettajille, ruokapalveluhenkilöstön asema kasvattajina, ohjaajina ja aikuisen malleina on vahvistunut. Kouluruokailun kasvatustehtävän tavoitteena on ohjaamalla antaa mallia hyvin koostetuista ja hyvinvointia edistävistä aterioista, opettaa ja ylläpitää hyviä ruokailutapoja sekä harjoitella ja edistää vuorovaikutustaitoja. Kouluruokailu pyritään sovittamaan koulupäivää rytmittäväksi, sopiva aika lounaalle on noin klo Vähimmäisaika ateriointiin on 30 minuuttia. Ruokailuympäristön on oltava viihtyisä, ateriaosioiden oltava maukkaita ja ne on tarjottava oikean lämpöisinä. Mikäli oppitunnit jatkuvat yli 3 tuntia lounaan jälkeen, oppilaille pyritään järjestämään mahdollisuus ravitsevaan välipalaan. Kouluaterian tulisi kattaa noin kolmannes päivittäisestä energiantarpeesta (taulukko 2), mutta on muistettava että yksilölliset energiantarpeet voivat vaihdella suuresti. Liitteessä 1 on esitetty kouluaterioiden suositellut annoskoot alakoululaisille sekä yläkoululaisille ja lukiolaisille. Taulukko 2. Koulussa tarjottavan ruoan viitteellinen energiasisältö eri kouluasteilla Kouluaste Kcal Esiopetus-2. vl vl vl. 740 Toinen aste 860 Energiasisällön tulee jakautua niin, että rasvasta saatava energia kattaa 30 % kokonaisenergiasta, proteiinit 15 % ja hiilihydraatit 55 %. Tyydyttynyttä rasvaa saa olla korkeintaan 10 % kokonaisenergiasta. Kouluruokailusuosituksen mukaan tarjolla olisi hyvä olla kaksi pääruokavaihtoehtoa. Kymijoen Ravintopalvelut Oy:n oppilasravintoloissa tarjotaan pääasiassa kaksi pääruokavaihtoehtoa. Erilaisina teemapäivinä tarjolla on vain yksi pääruokavaihtoehto. Kouluruoan ravitsemuksellista laatua seurataan laskemalla sen ravintoainetiheys (vitamiinien, kivennäisaineiden ja kuidun määrä energiayksikköä kohti) 6 viikon keskiarvona. Myös energiasisältöä, energiaravintoaineiden jakautumista ja tyydyttyneen rasvan määrää seurataan. Päivitetty: Sivu 8/349 Salaatit tarjotaan oppilasravintoloissa yleensä komponentteina. Komponentteja on tarjolla enintään kolme. Säilykehedelmät sekoitetaan salaatin tai raasteen sekaan. Päivinä, jolloin toinen pääruoista on keitto, osa salaattikomponenteista on tuorepalan muodossa. Pöytämausteina käytetään ketsuppia, sinappia, kahta erilaista salaatinkastiketta ja mustapippurimyllyä. Asiakkaat eivät saa tuoda omia mausteitaan tarjolle oppilasravintolaan. 4.1 Erityisruokavalioiden tilaus ja tarjoaminen oppilasravintoloissa Erityisruokavaliot huomioidaan kouluruokailussa. Erityisruokavalion edellytyksenä on, että lapsi noudattaa kyseistä ruokavaliota myös kotona. Koulujen erityisruokavalioiden selvittämisen toimintamalli, vastuualueet ja tehtävät on kuvattu kuvassa 2. Erityisruokavalio valmistetaan aina 1. lounasvaihtoehdosta. Kaikkien erityisruokavaliota tarvitsevien oppilaiden ruokavaliotiedot päivitetään joka kevät. Koulujen erityisruokavaliolomake löytyy Internet-sivuilta (www.makunne.fi ravitsemus). Päivitetty: Sivu 9/3410 Oppilaan huoltajat Täyttävät erityisruokavaliolomakkeen joka kevät, mikäli oppilas tarvitsee erityisruokavaliota Ottavat yhteyttä kouluterveydenhoitajaan, mikäli maitoallergia, vilja-allergia tai keliakia ei ole lääkärin toteama Ilmoittavat välittömästi koulukeittiöön puhelimitse tai erityisruokavaliolomakkeella, mikäli ruokavalioon tulee muutoksia. Kymijoen Ravintopalvelut Oy Koulun ravitsemistyöntekijä Vastaanottaa ja tallettaa erityisruokavaliolomakkeet. Toimittaa kopion uusista kesken vuotta tulevista erityisruokavaliolomakkeista terveydenhoitajalle. Ilmoittaa kaikista erityisruokavaliotietojen muutoksista terveydenhoitajalle Päivittää erityisruokavaliotulosteet joka kevät ja toimittaa ne ravitsemussuunnittelijalle. Toimittaa joka syksy päivitetyn erityisruokavaliotulosteen terveydenhoitajalle. Tilaa oppilaan tarjoaman erityisruokavalion aina kun perusruoka ei hänelle sovi. Tarkistaa, että valmistava keittiö on toimittanut kaikki tilatut erityisruokavaliot. Huolehtii erityisruokavalioastioiden asettamisesta omalle pöydälleen. Kirjaa päivän erityisruokavaliot tarjoilulinjaston alussa olevaan päivän ruokalistakylttiin Lopettaa erityisruokavalion tilaamisen, mikäli oppilas ei ole noutanut annostaan kahteen viikkoon. Valmistava keittiö Tallentaa erityisruokavaliotiedot ja niiden muutokset sähköiseen tilausjärjestelmään ja toimittaa tulosteen koulukeittiöön joka syksy. Huolehtii, että lapsi saa täysipainoista, maistuvaa ja monipuolista ruokavalioonsa sopivaa ruokaa. Huolehtii, että erityisruokavalion nimi tai lapsen nimi on selkeästi merkitty ruoka-astioihin. Tarjoaa ravitsemussuunnittelijan palvelut (konsultaatio, koulutukset). Kouluterveydenhoitaja Tarkistaa huoltajan täyttämän erityisruokavaliolomakkeen kouluuntulotarkastuksen yhteydessä ja toimittaa sen Kymijoen Ravintopalvelut Oy:n ravitsemussuunnittelijalle. Keskustelee perheen kanssa ruokavalion laajentamisesta. Selvittää oppilaan ruokavaliotiedot vuositarkastuksen yhteydessä ja ilmoittaa muutoksista koulukeittiöön Tarkistaa lapsen ruokavalion täysipainoisuuden ja konsultoi tarvittaessa lääkäriä tai ravitsemusterapeuttia Opetushenkilöstö Jakaa erityisruokavaliolomakkeen erityisruokavaliota tarvitseville oppilaille joka kevät (huhtikuu) Huolehtii, että oppilas annostelee oikean ruoan lautaselleen Ilmoittaa erityisruokavaliota noudattavan lapsen poissaoloista koulukeittiöön Kuva 2. Koulujen erityisruokavalioiden selvittämisen toimintamalli Päivitetty: Sivu 10/3411 4.2 Malliateria 4.3 Sydänmerkkiateria Koulun vastaavan ravitsemistyöntekijän tulee asettaa esille malliateria joka päivä. Malliaterian tulee noudattaa lautasmallia ja sen energiasisällön tulee vastata noin kolmasosaa koululaisen keskimääräisestä päivittäisestä energian tarpeesta. Malliaterian annoskoot ylä- ja alakoululle on esitetty liitteessä 2. Malliateria tulee sijoittaa niin, että oppilaat voivat tutustua siihen ennen kuin annostelevat ruokansa. Kymijoen Ravintopalvelut Oy:n oppilasravintoloissa on käytössä sydänmerkkiateriajärjestelmä (http://www.sydanmerkki.fi/sydanmerkki_ateria/). Sydänmerkkiateria-tunnusta saa käyttää, kun jokaisen aterianosan ravitsemukselliset kriteerit suolan ja kuidun määrän sekä rasvan määrän ja laadun suhteen täyttyvät. Aterian osiin kuuluvat pääruoka, riisi, pasta tai perunalisäke, salaatti tai muu kasvislisäke, öljypohjainen salaatinkastike, rasvaton maito tai piimä, vähäsuolainen ja runsaskuituinen leipä ja kasvirasvalevite. Sydänmerkkiaterioita on tarjolla 3-5 kertaa viikossa. Sydänmerkkiateria on merkitty ruokalistaan ja ruokailijoita tiedotetaan aterian koostamisesta myös linjastomerkinnöin. Oppilasravintolan ravitsemistyöntekijä huolehtii linjastomerkinnöistä sydänmerkkiaterioiden toimintaohjeen mukaisesti. Ravitsemussuunnittelija vastaa ruokalistamerkinnöistä ja sydänmerkkiateriajärjestelmästä kokonaisuudessaan Kymijoen Ravintopalvelut Oy:ssä. Päivitetty: Sivu 11/3412 5 Perusruokavalio (NO) Käyttö Perusruokavalio on tarkoitettu kaikille yli 1-vuotiaille lapsille, joilla ei ole erityisruokavaliota. Kaikki Kymijoen Ravintopalvelut Oy:n tarjoama ruoka on vähälaktoosista. Näin ollen perusruoka sopii myös vähälaktoosista ruokavaliota noudattaville. Perusruoka sopii myös diabeetikoille, laihduttajille ja henkilöille, joiden veren rasva-arvot ovat kohonneet. Periaatteet Perusruokavalio sisältää: Monipuolisesti kasviksia, hedelmiä marjoja o hedelmät tarjotaan sellaisenaan tai lohkoina o juurekset ja vihannekset tarjotaan sellaisenaan tai pilkottuina, raasteina, salaatteina tai kypsennettyinä tai ruokien osana o etikkaan säilötyt kasvikset (esim. punajuuret, maustekurkku) eivät korvaa tuoreita kasviksia o Hilloina, mehuina, kiisseleinä ja hedelmäsäilykkeinä käytetään miedosti sokeroituja tai sokerittomia vaihtoehtoja Runsaskuituista ja vähäsuolaista leipää o leivässä kuitua >4%, mieluiten >6% o näkkileivän lisäksi tarjotaan pehmeää leipää o ruisvuokaleivän suolapitoisuus 0,7% o näkkileivän suolapitoisuus 1,2% Pehmeää kasvirasvalevitettä o leipärasvana kasvirasvalevitettä (rasvaa 70%) o oppilasravintoloissa tarjolla on myös vähäsuolainen voi-kasviöljyseos (rasvaa 40%) o salaatin kanssa tarjotaan kasviöljypohjainen salaatinkastike o ruoanvalmistuksessa käytetään rypsiöljyä Perunaa, pastaa, riisiä o valmistuksessa ei lisätä suolaa o riisi ja pasta pääasiassa täysjyväisenä Vähärasvaista ja vähäsuolaista lihaa tai leikkelettä o liha, makkarat, leikkeleet ja juustot vähärasvaisina o kypsä liha rasvaa 12% o täyslihavalmiste (esim keittokinkku) rasvaa 4%, suolaa 1,8% o leikkelemakkara rasvaa 12%, suolaa 1,6% o juusto rasvaa 17%, suolaa 1,2% Kalaa vähintään kerran viikossa Makkararuokia tarjotaan kerran kahdessa viikossa Maksaruokaa (jauhemaksapihvit) kerran lukukaudessa Rasvattomia ja vähärasvaisia maitovalmisteita Päivitetty: Sivu 12/3413 o o ruokajuomana tarjotaan rasvatonta maitoa tai piimää luomumaitoa ei käytetä, koska se ei sisällä D-vitamiinia Päivitetty: Sivu 13/3414 6 Erityisruokavaliot 6.1 Alle 1-vuotiaat lapset (ALLE1V) Periaatteet Alle 1-vuotiaiden lasten ruokavalion perusta on äidinmaito tai teollinen äidinmaidonkorvike. Lapselle tarjotaan lisäruokia ottaen huomioon hänen ikänsä, yksilöllinen ravinnontarpeensa ja tottumisensa lisäruokaan. Pääsääntöisesti pyritään noudattamaan imeväisikäisen ruokavaliosta annettua suositusta (Lapsi, perhe ja ruoka, STM 2004). Alle 1-vuotiaan ruokavaliossa vältetään seuraavia: Maksa Nitraatteja sisältävät kasvikset: lanttu, nauris, punajuuri, pinaatti, kinankaali ja nokkonen Hunaja Kaakao Hedelmäsäilykkeet Raparperi Suuret määrät herneitä ja papuja Sienet Idut Pähkinät, mantelit, siemenet Ruuanvalmistuksessa ei käytetä lainkaan suolaa eikä suolaisia ja lisäaineita sisältäviä elintarvikkeita (esim. juusto, makkara) ja eineksiä. Sokeria ei lisätä ruoanvalmistuksessa Tavallinen lehmänmaito sisältää imeväisikäiselle liikaa proteiinia. Yli 10 kuukauden ikäiselle lapselle voidaan kuitenkin antaa pieniä määriä lehmänmaitoa sisältäviä maitovalmisteita. Hyviä vaihtoehtoja ovat silloin maustamattomat jogurtit ja viilit sekä piimä. Runsaasti sokeria sisältäviä maitovalmisteita (maustettuja jogurtteja, viilejä, vanukkaita, jäätelöä) ei anneta, ei myöskään juustoa. Kymijoen Ravintopalvelut Oy valmistaa alle 1-vuotiaiden ruoat aina maidottomina. Maitotuotteiden antaminen alle 1-vuotiaalle on perheen valinnoista riippuvainen ja siksi päiväkodin on sovittava esim. jogurtin ja piimän antamisesta yhdessä perheen kanssa. Alle 1-vuotiaan ruokavalion rakenne riippuu lapsen iästä. Päivähoidossa olevat alle 1-vuotiaat ovat pääsääntöisesti yli 10 kuukauden ikäisiä. Heille ruoan rakenne voi olla jo suhteellisen karkea, yleensä riittää että ruoka hienonnetaan esim. haarukalla. Tarvittaessa päiväkoti voi soseuttaa ruoan tehosekoittimella, mutta on kuitenkin muistettava, että lapsen on tärkeä tottua karkeampaan ruokaan. Kymijoen Ravintopalvelut Oy ei toimita valmiiksi soseutettua ruokaa. Salaattien syöminen pieniltä lapsilta ei yleensä onnistu, joten alle 1-vuotiaille tarjotaan lämmin kasvislisäke tai hyvin hienoksi raastettuja tuoreita vihanneksia. Päivitetty: Sivu 14/3415 6.2 Kasvisruokavalio (KA) Käyttö Kasvisruokavalio on tarkoitettu henkilöille, jotka noudattavat kasvisruokavaliota eettisistä, uskonnollisista, terveydellisistä tai muista syistä. Kasvisruokavalioita ovat mm. Laktovegetaarinen ruokavalio, jossa käytetään kasvikunnan tuotteita ja maitovalmisteita Lakto-ovovegetaarinen ruokavalio, jossa käytetään kasvikunnan tuotteita, maitovalmisteita ja kananmunaa Vegaaniruokavalio, jossa käytetään ainoastaan kasvikunnan tuotteita Pescovegetaarinen, jossa lakto-ovovegetaarisen ruokavalio voidaan täydentää kalalla Semivegetaarinen, jossa lakto-ovovegetaarinen ruokavalio voidaan täydentää kalalla ja kanan-/broilerinlihalla Semi-, pesco-, lakto- ja lakto-ovovegetaariset ruokavaliot on mahdollista koostaa siten, että ne täyttävät valtakunnalliset ravitsemussuositukset. Sen sijaan vegaaniruokavalion koostaminen siten, että se täyttää ravitsemussuositukset, on hyvin vaikeaa, ja D- sekä B12-vitamiinin saanti jää riittämättömäksi, kuten mahdollisesti myös eräiden muiden ravintoaineiden. Lisäksi tiukkaa vegaaniruokavaliota noudattavat henkilöt välttävät tiettyjä lisäaineita, joiden alkuperä voi olla eläinperäinen, joten pelkkä maidoton ja kananmunaton ruokavalio ei yleensä sovellu vegaaneille. Periaatteet Kasvisruokavalio toteutetaan ensisijaisesti lakto-ovovegetaarisena. Vegaaniruokavaliosta on neuvoteltava erikseen ravitsemussuunnittelijan kanssa. Lakto-ovovegetaariseen ruokavalioon käytetään kaikkia perusruokalistasta sopivia ruokalajeja ja ruoka-aineita. Viljavalmisteita käytetään kuten perusruokavaliossa. Perunaa ja juureksia käytetään runsaammin kuin perusruokavaliossa. Tuoreita kasviksia ja marjoja tai hedelmiä tarjotaan jokaisella aterialla. Ravintorasvoina käytetään kasvirasvoja. Nestemäisiä maitovalmisteita käytetään vähintään 6 dl vuorokaudessa ja lisäksi juustoa lihaleikkeleiden asemasta ja ruoanvalmistuksessa. Perusruokavalion liha- ja kalaruokalajit korvataan vastaavan tyyppisillä kasvispohjaisilla ruokalajeilla. Lihan ja kalan asemasta käytetään soijavalmisteita, palkokasveja, muita kasviksia ja juureksia sekä viljaa, maitovalmisteita ja kananmunaa. Päivitetty: Sivu 15/3416 Pesco- ja semivegetaarista ruokavaliota noudattavat syövät broiler- ja kalaruokia silloin, kun niitä on tarjolla. Päivitetty: Sivu 16/3417 6.3 Tyypin 1-diabeetikon ruokavalio (NO) Periaatteet Tyypin 1 diabetes johtuu haiman kyvyttömyydestä tuottaa insuliinia. Elimistö tarvitsee insuliinia, jotta veressä kulkeva sokeri voisi poistua verenkierrosta. Tyypin 1 diabeteksen hoitomuoto on insuliinipistokset. Insuliinin määrä ja pistämisen ajankohta ovat diabeetikoilla yksilöllisiä ja riippuvat hänen hoitomuodostaan. Nykyään yleisin hoitomuoto on monipistoshoito, jossa joka aterialla pistettävän ateriainsuliinin määrä sovitetaan aterian sisältämään hiilihydraattimäärään. Usein tyypin 1 diabeetikko tuo kouluun oman ateriasuunnitelmansa, jossa ilmenee lounaan hiilihydraattimäärä sekä välipalojen tarve ja niiden hiilihydraattimäärä. Pienet lapset eivät osaa itse arvioida ruokien hiilihydraattien määrää vaan tarvitsevat siinä aikuisen apua. Usein aikuisen apu on myös tarpeen insuliinin pistämisessä ja verensokerin mittaamisessa. Diabeetikko-oppilaan hoitokäytännöistä koulussa on hyvä sopia koulun aloituksen yhteydessä erillisessä palaverissa, johon osallistuu oppilaan vanhempien, opettajan, rehtorin, koulunkäyntiavustajan, terveydenhoitajan ja diabeteshoitajan lisäksi myös koulun vastaava ravitsemistyöntekijä ja ravitsemussuunnittelija. Ruokavaliossa on oleellista ruokailun, liikunnan ja insuliinin yhteensopivuus yksilöllisesti. Tärkeintä on sovittaa yhteen aterian hiilihydraattimäärä ja pistettävän insuliinin määrä. Liitteessä 3 on esitetty ruokien hiilihydraattimääriä. Aterian hiilihydraattimäärän arvioimisessa karkea, noin 10 gramman arvio riittää. Ruokia ei tarvitse punnita. Diabeetikot tarvitsevat usein aamupäivällä ja iltapäivällä välipalan, jotta verensokeri pysyisi sopivalla tasolla. Aterioiden säännöllisyys on myös tärkeää. Kouluissa diabeetikot tuovat välipalansa etupäässä kotoa, mutta oppilasravintoloista on myös tarvittaessa mahdollisuus saada välipalaa. Oppilasravintola voi tarjota välipalaksi rasvatonta maitoa, ruisleipää tai näkkileipää, margariinia ja tuorepalan (hedelmä tai kasvis). Tästä poikkeavat välipalat oppilas tuo kotoa. Ruoka-aineet ja ruokalajit ovat samoja kuin perusruokavaliossa. Sokerilla makeutettuja jälkiruokia ja välipaloja tarjotaan vain pieni annos. Päivitetty: Sivu 17/3418 6.4 Ruoka-aineallergisen ruokavalio (AL) Ruoka-aineallergiat ovat yleisimpiä alle 3-vuotialla lapsilla. Maito- ja munaallergiat häviävät suurella osalla ennen kouluikää. Hedelmä-, kasvis- ja viljaallergiat ovat usein lyhytkestoisia (6 12 kuukautta) Pähkinä-, siemen-, kala- ja äyriäisallergiat taas pääasiassa jatkuvat aikuisikään. Myös siitepölyallergiaan liittyvät ruoka-aineallergiat jatkuvat yleensä aikuisikään. Lasten ruokaaineallergian hoidosta on kerrottu sen käypähoitosuosituksessa (http://www.terveysportti.fi/xmedia/hoi/hoi50026.pdf). Allergioiden ehkäisyä ja ajanmukaista hoitoa on käsitelty kansallisessa allergiaohjelmassa (http://www.allergia.com/files/639/sll Allergialiite-NETTIPDF.PDF). Yliherkkyysoireita aiheuttavat yleensä vain ruoan proteiinit. Näin ollen täysin puhdas rasva tai tärkkelys ei voi aiheuttaa allergiaa. Puhtaus on kuitenkin aina varmistettava tuoteselosteesta tai valmistajalta. Joillakin henkilöillä vain raaka ruoka-aine aiheuttaa allergiaa, sillä proteiinien rakenne muuttuu kypsennettäessä. Pähkinäallergisen ruokavaliosta poistetaan kaikki pähkinät (hassel-, saksan-, cashew-, maa-, pistaasi-, pekaani-, para-, ja makadamiapähkinä), myös kookospähkinä, manteli ja pinjansiemenet (pesto). Muskottipähkinää voidaan käyttää mausteena, koska se ei nimestään huolimatta ole pähkinä. Lisäaineet aiheuttavat harvoin yliherkkyysoireita. Yleisimmät lisäaineyliherkkyyden aiheuttajat ovat sulfiitit (esim. kuivatuissa hedelmissä), bentsoaatit (esim. marja- ja hedelmävalmisteissa) ja natriumglutamaatti (monissa valmisruoissa) sekä väriaineista erityisesti atsoväriaineet. Oireita aiheuttavat lisäaineet poistetaan ruokavaliosta. Lainsäädännön mukaan elintarvikkeiden pakkausmerkinnöissä tulee olla maininta, jos tuote sisältää gluteenia sisältäviä viljoja, äyriäisiä, kanamunaa, kalaa, maitoa, pähkinöitä, selleriä, seesaminsiemeniä, rikkidioksidia tai sulfiitteja, lupiinia tai nilviäisiä. Esim. lesitiini (E322) voi sisältää pieniä määriä soijan proteiineja. Jos lesitiiniä sisältävässä tuotteessa ei ole mainittu sanaa soija tai tuotteesta löytyy maininta soijaton tai ei sisällä soijaa, sitä voidaan käyttää. Lisätietoa pakkausmerkinnöistä voi lukea EVIRA:n pakkausmerkintäoppaasta (http://www.evira.fi/uploads/webshopfiles/ pdf). Kymijoen Ravintopalvelut Oy ei tällä hetkellä toimita asiakkaille tuoteselosteita valmistamistaan ruoista. Nykyinen suositus on, että lasten allergioiden hoidossa allergisoivaa ruoka-ainetta vältetään oireiden sallimissa rajoissa. Ruoka-ainetta ei siis poisteta ruokavaliosta kokonaan, jos oireet ovat lieviä. Päivitetty: Sivu 18/3419 Koulu- ja päiväkotiruokailussa valmistavien keittiöiden on kuitenkin poistettava allergisoiva ruoka-aine valmistamastaan ruoasta kokonaan, koska allergian astetta ei voida tietää. Allergisoivat ruoka-aineet pyritään ottamaan takaisin ruokavalioon, heti kun oireet sen sallivat. Ennen koulun aloittamista terveydenhoitajan ja lääkärin tulisi arvioida lapsen välttämisruokavalion tarve. Tavoitteena on, että jokaista vältettävää ruoka-ainetta kokeillaan vuosittain. Käyttö Ruokavalio on tarkoitettu asiakkaille, jotka saavat yliherkkyysoireita jostakin tai j oistakin yksittäisistä ruoka-aineista. Periaatteet Perusruokavaliosta poistetaan vain oireita aiheuttavat ruoka-aineet. Poistettavat ruoka-aineet luetellaan yksitellen. Jos kyseessä on moniallerginen asiakas, voidaan luetella ne ruoka-aineet, jotka hänelle sopivat. Päivitetty: Sivu 19/3420 6.5 Maitoallergisen ruokavalio (A2) Maitoallergia on yleisintä pienillä lapsilla. joiden suolisto ei vielä ole täysin kehittynyt. Usein allergia häviää lapsen vanhetessa, mutta on myös aikuisia, jotka ovat maidolle allergisia. Maitoallergiassa henkilö on allerginen maidon proteiineille eikä maito tai maitotuotteet missään muodossa sovi. Maitoallergiaa ei saa sekoittaa laktoosi-intoleranssiin, jossa maidon hiilihydraatti eli laktoosi aiheuttaa suolisto-oireita. Käyttö Ruokavalio on tarkoitettu henkilöille, jotka ovat allergisia lehmänmaidon proteiineille eli valkuaisaineille Ruokavaliota ei ole tarkoitettu laktoosiintolerantikoille. Periaatteet Ruokavaliossa lehmänmaito ja sitä sisältävät elintarvikkeet poistetaan (taulukko 3). Myös maitoperäistä valmistusainetta, kuten heraproteiinia ja kaseiinia, sisältävät tuotteet poistetaan. Sopimattomat tuotteet (kermat, jogurtit, jäätelöt) korvataan kasvipohjaisilla kaura-, soija- tai riisituotteilla. Taulukko 3. Maitoallergisen ruokavalioon sopimattomat ruoka-aineet ja elintarvikkeet ja niitä korvaava tuotteet Sopimaton elintarvike Korvaava elintarvike maito, vähälaktoosinen maito, äidinmaito, imeväisen erityisvalmiste laktoositon maitojuoma, soija-, riisi- ja kaurajuoma luomumaito, vuohenmaito, maitojauhe, äidinmaidonkorvike maitoproteiini, maidon kuiva-aine, hera, -jauhe, -proteiini, laktalbumiini, kaseiini, kaseinaatti piimä, viili, jogurtti, rahka, kerma, ranskankerma, smetana, soijasta valmistetut jogurtin tapaiset valmisteet maitopohjaiset kermantapaiset fermentoitu kauravalmiste kasvirasvasekoitteet erilaiset kaura- ja soijapohjaiset kasvirasvasekoitteet voi, maitoa tai piimää sisältävät maidoton kasvirasvalevite kasvirasvalevitteet, rahka- ja kasviöljyt hapankermapohjaiset levitteet kaikki juustot, kasvirasvajuustot soijajuustot, tofu lihaleikkele kaikki maitoa ja maitojauhetta sisältävät elintarvikkeet ja leivonnaiset; esim. laatikot, pulla, puurot, kastikkeet ja lastenruoat kaikki jäätelöt, kasvirasvajäätelöt, jotkut mehujäät kaurasta, riisistä ja soijasta valmistetut jäätelönkaltaiset valmisteet vaniljakastike, maitovanukas, maidottomat sorbetit ja mehujäät ohukaiset, pannukakku soija-, riisi- ja kaurajuomasta valmistettu vaniljakastike, soija- tai riisivanukas Päivitetty: Sivu 20/34 Näytä lisää
RUOKAILUN JA RAVITSEMUKSEN LINJAUKSET Porvoon kaupungin päivähoidossa, peruskoulussa ja lukiossa Ravitsemustyöryhmä 2011 Sisältö LUKIJALLE.4 1 RAVITSEMUSKASVATUS... 5 1.1 Ravitsemuskasvatus varhaiskasvatuksen Lisätiedot Ravitsemuska sikirja varhaiskasvatukseen, perheille, neuvoloille ja ruokapalveluille
Ravitsemuska sikirja varhaiskasvatukseen, perheille, neuvoloille ja ruokapalveluille Lukijalle Ravitsemuskäsikirja tukee ja ohjaa ravitsemus- ja ruokakasvatuksen suunnittelua sekä toteutusta Porissa, Ulvilassa Lisätiedot Tavoitteena terveyttä edistävä ruoka ja ravitsemus
Tavoitteena terveyttä edistävä ruoka ja ravitsemus Valmennusaineisto www.ravitsemuspassi.fi SISÄLTÖ Hei Sinä ruokapalvelun ammattilainen! Ravitsemuspassin suorittaminen Johdanto 5 1 Lautasmallilla on monta Lisätiedot Kouluruokailusuositus
Kouluruokailusuositus Valtion ravitsemusneuvottelukunta 2008 kouluruokailusuositus Esipuhe Saatteeksi Johdanto...5 Kouluruokailun järjestämistä ohjaavat säädökset...5 Yhteistyö kodin ja koulun eri henkilöstöryhmien Lisätiedot RUOKAILU VARHAISKASVATUKSESSA
Ravitsemusterapia 2010 RUOKAILU VARHAISKASVATUKSESSA Tämä lehtinen on tarkoitettu oppaaksi varhaiskasvatuksen ruokapalveluja kasvatushenkilöstölle sekä lasten vanhemmille. Lasten vanhemmat saavat oppaasta Lisätiedot Suositus korkeakouluruokailun periaatteiksi
Suositus korkeakouluruokailun periaatteiksi Kela ja Valtion ravitsemusneuvottelukunta Suositus korkeakouluruokailun periaatteiksi Kela ja Valtion ravitsemusneuvottelukunta Suosituksen laatinut työryhmä: Lisätiedot RUOKARYTMI ravitsemuskäsikirja
RUOKARYTMI ravitsemuskäsikirja 2015 vuodeosastopalvelut asumispalvelut kotihoito 1 LUKIJALLE Ruokarytmi -ravitsemuskäsikirjassa määritellään Asikkalan kunnan terveyskeskuksen vuodeosastolla ja asumispalveluyksiköissä Lisätiedot RAVINTOLA ROSMARIININ LOUNAIDEN RAVINTOAINELASKELMAT JA NIIDEN VERTAAMINEN YLEISIIN RAVITSEMUSSUOSITUKSIIN
RAVINTOLA ROSMARIININ LOUNAIDEN RAVINTOAINELASKELMAT JA NIIDEN VERTAAMINEN YLEISIIN RAVITSEMUSSUOSITUKSIIN Koivikko Miia Mäkinen Erja Opinnäytetyö Syyskuu 2005 Matkailu-, ravitsemis- ja talousala JYVÄSKYLÄN Lisätiedot MALLIASIAKIRJA Ravitsemuslaadun huomioiminen ruokapalveluiden kilpailutuksessa
MALLIASIAKIRJA Ravitsemuslaadun huomioiminen ruokapalveluiden kilpailutuksessa Ravitsemuslaadun huomioiminen ruokapalveluiden kilpailutuksessa Sisällysluettelo 1. Henkilöstöruokailun palvelukuvaus... 3 Lisätiedot Valokuvat Elina Söyri Piirrokset Mikko Retva Ulkoasu Jouni Linkola
Lapsi, perhe ja ruoka Valokuvat Elina Söyri Piirrokset Mikko Retva Ulkoasu Jouni Linkola Sosiaali- ja terveysministeriön julkaisuja 2004:11 ISBN 952-00-1528-0 ISSN 1236 2050 Sosiaali- ja terveysministeriö Lisätiedot RUOKAVALIO-OPAS. Parkinsonin tautia sairastavalle
RUOKAVALIO-OPAS Parkinsonin tautia sairastavalle Parkinsonin tauti on etenevä neurologinen sairaus, joka johtuu tiettyjen aivosolujen tuhoutumisesta. Solukato johtaa dopamiinin puutteeseen ja tahdonalaisia Lisätiedot Lempeä kaakaoherätys
Monipuolinen maito Lempeä kaakaoherätys 2 dl maitoa 2 3 tl kaakaojuomajauhetta 2 viipaletta moniviljapaahtoleipää 1 2 tl levitettä 2 viipaletta juustoa 2 4 viipaletta broilerileikkelettä 1 tomaatti 2 salaatinlehteä Lisätiedot Diabeetikon ruokavaliosuositus
Diabeetikon ruokavaliosuositus 2008 Suomen Diabetesliitto ry:n liittohallituksen nimeämä ruokavaliosuositustyöryhmä PUHEENJOHTAJA: Suvi Virtanen Professori, LT, ETM Tampereen yliopisto, Terveystieteen Lisätiedot Leikki-ikäisen ruokavuodet
Leikki-ikäisen ruokavuodet Työryhmä: Tuija Pusa, ravitsemusasiantuntija, THM, Suomen Sydänliitto Anna Kara, ETK Kirsi Pietiläinen, dosentti, LT, ETM Toimitus: YTM, toimittaja Virve Järvinen Asiantuntijat: Lisätiedot Suomalaiset ravitsemussuositukset 2014
Suomalaiset ravitsemussuositukset 2014 Terveyttä ruoasta Suomalaiset ravitsemussuositukset 2014 Valtion ravitsemusneuvottelukunta 2014 Suositusten valmistelutyöryhmä: Mikael Fogelholm (puh.joht.) Ravitsemustieteen Lisätiedot Ruokarytmi. ~ Hyvää oloa ruoasta ~ RAVITSEMUSKÄSIKIRJA sairaalapalvelut asumispalvelut kotihoito
Ruokarytmi ~ Hyvää oloa ruoasta ~ RAVITSEMUSKÄSIKIRJA sairaalapalvelut asumispalvelut kotihoito 2011 Kouvolan kaupunki 1 LUKIJALLE Ruokarytmi -ravitsemuskäsikirjassa määritellään Kouvolan kaupungin terveyskeskussairaalassa Lisätiedot Nuoren urheilijan ruokavaliosuunnittelun periaatteet
Nuoren urheilijan ruokavaliosuunnittelun periaatteet Sisällysluettelo: Vanhempien ja valmentajien vastuu ravitsemuskasvatuksessa s. 1 Ruokavalion kulmakivet s. 1 Ruokavaliosuunnittelun tavoitteet s. 3 Lisätiedot SELKOESITE RUOKAVALIO- OPAS. Ohjeita Parkinsonin tautia sairastavalle
SELKOESITE RUOKAVALIO- OPAS Ohjeita Parkinsonin tautia sairastavalle SELKOESITE Ruokavalio-opas Ohjeita Parkinsonin tautia sairastavalle 2014 Marjaana Puustinen TtM, laillistettu ravitsemusterapeutti Materiaali Lisätiedot Raskausdiabetes. Uuden elämän eväät
Raskausdiabetes Uuden elämän eväät 1 Sisällys Raskausdiabetes... 3 Miksi juuri minä?... 3 Onko tämä vaarallista sikiölle?... 3 Raskausdiabeteksen hoito... 4 Verensokeri... 4 Suositeltava painonnousu... Lisätiedot Salla Sankari. Asiakastyytyväisyys päiväkotilasten ruokapalvelussa. Case Seinäjoen kaupunki
Salla Sankari Asiakastyytyväisyys päiväkotilasten ruokapalvelussa Case Seinäjoen kaupunki Opinnäytetyö Syksy 2011 Liiketalouden, yrittäjyyden ja ravitsemisalan yksikkö Palvelujen tuottamisen ja johtamisen Lisätiedot LEIKKI-IKÄISEN RUOKAVALIO
LEIKKI-IKÄISEN RUOKAVALIO Leikki-ikäinen ruokailee Yhdessä syöden opitaan Uusia makuja Lapsen suhde ruokaan kehittyy kokemusten kautta. Ruokailutilanteen tulisi olla myönteinen ja lasta kannustava. Keskustelulla Lisätiedot Joukkomuonitus. opaskirja palokuntanaisille
Joukkomuonitus opaskirja palokuntanaisille JOUKKOMUONITUS OPASKIRJA PALOKUNTANAISILLE KIRJOITTAJAT Kerttu Tyrväinen, Leena Mustonen ja Mia Kunnaskari TOIMITUS Suomen Pelastusalan Keskusjärjestö SPEK GRAAFINEN Lisätiedot Hyvinvointia kevyellä sydämellä. Ravinnon rasvat ja terveys
Hyvinvointia kevyellä sydämellä Ravinnon rasvat ja terveys Sisältö Johdanto...3 1. Suomalaisten ruokatottumukset ja terveys tänään...4 2. Rasvojen terveydelliset vaikutukset...5 2.1. Veren kolesteroli...5 Lisätiedot Ravitsemus. katsaus. 2Neuvoloiden. Kala & terveys s. 8. Kouluruokailusuositus s. 14. ravitsemusneuvonta s. 27. Vanhusten ravitsemus
Ravitsemus katsaus 2 / 2 0 0 7 Kala & terveys s. 8 Kouluruokailusuositus s. 14 2Neuvoloiden ravitsemusneuvonta s. 27 Vanhusten ravitsemus Ravitsemus 2 2 0 0 7 29. vuosikerta Ravitsemuskatsaus on lehti Lisätiedot opas hyvään arkeen MS ja ravinto suomen ms-liiton julkaisuja
opas hyvään arkeen MS ja ravinto suomen ms-liiton julkaisuja ms ja ravinto Suomen MS-liiton julkaisusarja n:o 35 1. painos 2008 2. painos 2012 ISBN 978-952-9797-61-5 ISBN 978-952-9797-62-2 (pdf) Oppaan Lisätiedot "EVÄITÄ ELÄMÄN ALKUUN" - vauva-ikäisen ruoka ja syöminen
Sosiaali- ja terveystoimi Ravitsemusterapia 2010 "EVÄITÄ ELÄMÄN ALKUUN" - vauva-ikäisen ruoka ja syöminen Vauvan ensimmäinen vuosi on täynnä uutta ja ihmeellistä opittavaa. Syöminenkin opetellaan pienin Lisätiedot Ensimmäinen ruokavuosi
Ensimmäinen ruokavuosi Työryhmä: Tuija Pusa, ravitsemusasiantuntija, THM, Suomen Sydänliitto Anna Kara, ETK Kirsi Pietiläinen, dosentti, LT, ETM Toimitus: YTM, toimittaja Virve Järvinen Asiantuntijat: Lisätiedot Voisiko se olla keliakiaa?
Aino, ekaluokkalainen Oireet: väsymys anemia Diagnoosi: keliakia Mika, markkinointipäällikkö Oireet: laihtuminen ripuli Diagnoosi: keliakia Tuula, eläkkeellä Oireet: ummetus niveloireet Diagnoosi: keliakia Lisätiedot Tytöt & ruoka Kunnon ruoka, reipas liikunta ja riittävä uni hoitavat sinua sekä ulkoisesti että sisäisesti. Niiden avulla nautit elämästäsi.
Tytöt & ruoka Kunnon ruoka, reipas liikunta ja riittävä uni hoitavat sinua sekä ulkoisesti että sisäisesti. Niiden avulla nautit elämästäsi. Tytöstä naiseksi Murrosiässä kehossa tapahtuu paljon muutoksia. Lisätiedot 2016 © DocPlayer.fi Yksityisyyskäytäntö | Palveluehdot | Palaute